

MĀKSLINIECISKĀS JAUNRADES CENTRS

**PRAKTISKĀS ESTĒTIKAS SKOLA**

Andreja Saharova iela 35, Rīga, LV – 1082, tālrunis 67 333 073, fakss 67 333 553, e-pasts [estets@riga.lv](mailto:estets@riga.lv)

**IEKŠĒJIE NOTEIKUMI**

**Rīgā**

**08.10.2017. Nr. BJCPES-17-6 -nts**

**Mākslinieciskās jaunrades centra “Praktiskās estētikas skola”**

**peldbaseina iekšējās kārtības noteikumi**

Izstrādāti, pamatojoties uz

Ministru kabineta noteikumiem Nr. 1338

“Kārtība, kādā nodrošināma izglītojamo drošība

izglītības iestādēs un to organizētajos pasākumos”

un Ministru kabineta 13.01.2009.

noteikumiem Nr. 37 “Higiēnas prasības publiskas

lietošanas peldbaseiniem”.

1. Katrs peldbaseina apmeklētājs ir personiski atbildīgs par savu veselības stāvokli.
2. Nodarbības peldbaseinā var apmeklēt izglītojamie, kuri ir veikuši apmaksu un iesnieguši ārsta atļauju, ka var nodarboties ar peldēšanu.
3. Peldbaseina telpās atļauts ieiet tikai tīros baseina apavos. Peldbaseinā obligāti jāvalkā peldcepure. Virsdrēbes un somas obligāti jāatstāj garderobē.
4. Vecāki, bērnu aizbildņi izglītojamos sagaida uzgaidāmajā telpā.
5. Peldbaseina apmeklētāji tiek ielaisti baseina telpās ne vēlāk kā 15 minūtes pirms nodarbību sākuma. Ģērbtuves jāatstāj 15 minūšu laikā pēc nodarbības beigām.
6. Vecāki, bērnu aizbildņi, kuri palīdz izglītojamajiem mazgāties un saģērbties, apmeklē atklātās nodarbības, tiek ielaisti baseina telpās maiņa apavos.
7. Katram izglītojamajam, apmeklētājam jāievēro sanitāri – higiēniskās normas.
8. Gan pirms, gan pēc peldbaseina nodarbības obligāti ar ziepēm un sūkli jānomazgājas dušā bez peldbiksēm/peldkostīma. Pēc mazgāšanās bez vajadzības stāvēt zem tekošas dušas aizliegts.
9. Pirms ieiešanas baseinā vēlams apmeklēt tualeti (pēc tualetes apmeklējuma obligāti jānoskalojas dušā).
10. Nodarbību laikā peldbaseina apmeklētājiem, izglītojamajiem obligāti jāievēro trenera/skolotāja norādījumi un saudzīgi jāizturas pret baseina inventāru. Pretējā gadījumā treneris var palūgt izkāpt ārā no peldbaseina.
11. Izglītojamajiem ieiet ūdenī un iziet no tā atļauts tikai ar trenera atļauju.
12. MJC “Praktiskā estētikas skola” nenes atbildību par skapjos un/vai peldbaseinā atstātām apmeklētāju personīgajām mantām (naudas makiem. mobiliem telefoniem u.c.).
13. Pēc saunas apmeklējuma obligāti jānoskalojas dušā.

**Aizliegumi**

1. Peldbaseinā un dušas telpās nedrīkst skriet un grūstīties.
2. Peldbaseina telpās aizliegts lietot košļājamo gumiju.
3. Aizliegts saunas kabīnē izmantot jebkādus ķermeņa kosmētiskos līdzekļus.
4. Aizliegts saunas kabīnē liet uz sildelementiem ūdeni vai citus šķidrumus.
5. Peldbaseina telpās (t.sk. ģērbtuvēs, dušās un pirtī) kategoriski aizliegts lietot alkoholu, narkotiskās vai psihotropās vielas, kā arī atrasties alkohola, narkotisko vai psihotropo vielu reibumā. Kategoriski aizliegts ienest stikla vai plastmasas pudeles.
6. **Baseinu nav atļauts apmeklēt ar šādām slimībām:**
   1. Epilepsiju;
   2. Strutainām ādu slimībām;
   3. Nagu sēnītēm;
   4. Tuberkulozi;
   5. Iedzimtām un iegūtām sirdskaitēm;
   6. Hipertonisko slimību;
   7. Visu veidu nieru un urīnpūšļu slimībām;
   8. Seksuāli transmisīvām slimībām;
   9. Visu veidu akūtām slimībām.

**20. Par iekšējās kārtības noteikumu neievērošanu var tikt liegta iespēja apmeklēt peldbaseinu un var tikt anulēta caurlaide!**

Direktors G. Pētersons

Mazure 29186924